stanford-oval/wikipedia huggingface dataset:
สุรยุทธ์ จุลานนท์
ข้อวิพากษ์วิจารณ์ > การฉ้อราษฎร์บังหลวง

พลเอก สุรยุทธ์ ชื่นชอบสะสมโมเดลรถไฟ เขาถูกกล่าวหาว่าครอบครองโบกี้รถไฟ 4 โบกี้ ไว้ที่บ้านเขายายเที่ยง จังหวัดนครราชสีมา อย่างผิดกฎหมาย พลเอก สุรยุทธ์กล่าวว่าจริง ๆ แล้วเขามีมากกว่า 4 โบกี้ แต่ทั้งหมดเป็นรถไฟจำลองขนาดเล็กวิ่งด้วยไฟฟ้า อยู่ในกรุงเทพฯ และได้มาอย่างถูกต้องตามกฎหมาย
อย่างไรก็ตาม หนังสือพิมพ์ข่าวสดฉบับวันที่ 26 ธันวาคม พ.ศ. 2549 ได้เผยแพร่ภาพสิ่งปลูกสร้างคล้ายรางรถไฟที่อยู่บนเขาใกล้ที่พักของ พลเอก สุรยุทธ์ ที่เขายายเที่ยง ซึ่งก่อนการสิ้นสุดการดำรงตำแหน่ง พลเอก สุรยุทธ์ ได้เชิญสื่อมวลชนราว 40 คน ขึ้นไปเยี่ยมชมและทานอาหารกลางวัน ณ บ้านพักบนเขายายเที่ยงดังกล่าว จึงปรากฏความจริงว่าสิ่งที่ดูคล้ายโบกี้รถไฟนั้นคืออาคารที่ปลูกอยู่ใกล้กับตัวบ้านพัก
หลังจากที่มีการชุมนุมบนหมู่บ้านเขายายเที่ยง และด้วยเกรงว่าชาวบ้านอีกมากที่ครอบครองที่ดินลักษณะเดียวกันจะได้รับผลกระทบ พลเอก สุรยุทธ์ จึงให้เจ้าหน้าที่ที่เกี่ยวข้องมารับมอบที่ดินที่มีปัญหาของตนกลับไปพร้อมสิ่งปลูกสร้างทั้งหมดโดยไม่รื้อถอน
รางวัลและเกียรติยศ

พลเอก สุรยุทธ์ จุลานนท์ ได้รับพระราชทานยศนายกองใหญ่แห่งกองอาสารักษาดินแดนเป็น พลเอก พลเรือเอก พลอากาศเอก นายกองใหญ่ สุรยุทธ์ จุลานนท์ เมื่อ พ.ศ. 2550
รางวัลและเกียรติยศ > เครื่องราชอิสริยาภรณ์

พลเอก สุรยุทธ์ จุลานนท์ ได้รับพระราชทานเครื่องราชอิสริยาภรณ์ทั้งในประเทศและต่างประเทศ ดังนี้
รางวัลและเกียรติยศ > เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. 2561 –  เครื่องราชอิสริยาภรณ์จุลจอมเกล้า ชั้นที่ 1 ปฐมจุลจอมเกล้า (ป.จ.) (ฝ่ายหน้า)
พ.ศ. 2538 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2535 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2533 –  เครื่องราชอิสริยาภรณ์อันมีศักดิ์รามาธิบดี ชั้นที่ 6 เหรียญรามมาลา (ร.ม.)
พ.ศ. 2517 –  เหรียญพิทักษ์เสรีชน ชั้นที่ 1 (ส.ช.)
พ.ศ. 2532 –  เหรียญราชการชายแดน (ช.ด.)
พ.ศ. 2521 –  เหรียญจักรมาลา (ร.จ.ม.)
พ.ศ. 2562 –  เหรียญรัตนาภรณ์ รัชกาลที่ 10 ชั้นที่ ๓ (ว.ป.ร.๓)
พ.ศ. 2500 –  เหรียญงานฉลอง 25 พุทธศตวรรษ
พ.ศ. 2549 –  เหรียญกาชาดสมนาคุณ ชั้นที่ 1 (เหรียญทอง)
รางวัลและเกียรติยศ > เครื่องราชอิสริยาภรณ์ > ต่างประเทศ

สิงคโปร์ :
พ.ศ. 2546 –  เครื่องอิสริยาภรณ์อุตมะ บักติ เจเมอร์ลัง (เท็นเทรา)
พ.ศ. 2542 –  เหรียญปิงกัต จาซา เกมิลัง (เท็นเทรา)
สหรัฐ :
พ.ศ. 2543 –  ลีเจียนออฟเมอริต ชั้นผู้บังคับบัญชา
กัมพูชา :
พ.ศ. 2544 –  เครื่องอิสริยยศลำดับสหไมตรี ชั้นมหาเสรีวัฒน์
เดนมาร์ก :
พ.ศ. 2544 –  เครื่องราชอิสริยาภรณ์แดนเนอโบร ชั้นทวีติยาภรณ์
อินโดนีเซีย :
พ.ศ. 2545 –  เครื่องอิสริยาภรณ์ดาราการติกาเอกปักษี ชั้นที่ 1
เกาหลีใต้ :
พ.ศ. 2545 –  เครื่องอิสริยาภรณ์กิตติคุณสำหรับการรักษาความปลอดภัยแห่งชาติ ชั้นที่ 1
สวีเดน :
พ.ศ. 2546 –  เครื่องราชอิสริยาภรณ์ดาวขั้วโลก ชั้นประถมาภรณ์
มาเลเซีย :
พ.ศ. ไม่ปรากฏ –  เครื่องราชอิสริยาภรณ์เกปาละวานัน อังกะตัน เตนเตรา ชั้นที่ 1
รางวัลและเกียรติยศ > เครื่องราชอิสริยาภรณ์ > เครื่องราชอิสริยาภรณ์ภายใต้สุลต่านแห่งมาเลเซีย

รัฐกลันตัน :
พ.ศ. ไม่ปรากฏ –  เครื่องราชอิสริยาภรณ์แห่งกลันตันหรือดาราแห่งมูฮัมหมัด
ยศทางทหาร

พ.ศ. 2508 ว่าที่ร้อยตรี
พ.ศ. 2508 ร้อยตรี
พ.ศ. 2509 ร้อยโท
พ.ศ. 2513 ร้อยเอก
พ.ศ. 2517 พันตรี
พ.ศ. 2521 พันโท
พ.ศ. 2523 พันเอก
พ.ศ. 2529 พลตรี
พ.ศ. 2535 พลโท
พ.ศ. 2540 พลเอก
พ.ศ. 2542 พลอากาศเอก พลเรือเอก
อนัน อันวา

| อนัน อันวา |
| --- | --- |
ชื่อเกิด: อนัน อันวา
เกิด: 15 กันยายน พ.ศ. 2529 (38 ปี)
แนวเพลง: ป็อป
อาชีพ: นักร้อง , นักแสดง
ช่วงปี: พ.ศ. 2542 - 2546 (4 ปี) พ.ศ. 2555 - 2556 (1 ปี)
ค่ายเพลง: อาร์เอส
คู่สมรส: อจิรภา ไมซิงเกอร์  (สมรส2567–หย่า2567)
อนัน อันวา (อังกฤษ: Anan Anwar) เกิดเมื่อ 15 กันยายน พ.ศ. 2529 เป็นคนไทยลูกครึ่งอินโดนีเซีย-สกอต เกิดที่กรุงเทพมหานคร โดยมีคุณพ่อเป็นชาวอินโดนีเซีย และแม่เป็นชาวสกอต เป็นลูกคนที่ 4 โดยมีพี่ชายชื่อจอนนี่เป็นหนึ่งในสมาชิกนักร้องดูโอวัยรุ่น “แร็พเตอร์” ซึ่งประสบความสำเร็จอย่างสูงมาแล้ว
การศึกษา 
โรงเรียนนานาชาติ บางกอกพัฒนาฯ และเคยร่วมแสดง ละครเวที ของโรงเรียน 
ระดับปริญญา University of New South Wales
ประวัติ

เข้าสู่วงการบันเทิงโดยเป็นนักร้องเดี่ยว กับค่ายอาร์เอส มีผลงานอัลบั้ม  “Anan Anwar” (พ.ศ. 2542) แล้วตามด้วยชุดที่สอง คือ “Fast Foot” (พ.ศ. 2543) ซึ่งเพลง ตะลึง เป็นเพลงดัง จากนั้นได้มาเล่นละครโดยได้รับบทนำในละครโทรทัศน์เรื่อง ผมมากับพระ (พ.ศ. 2543) ทางช่อง 7 และ ครอบครัวตัว อ. (พ.ศ. 2544) ทางช่อง 3 และยังมีผลงานเป็นพิธีกรรายการวัยรุ่นอีกหลายรายการ ต่อมามีผลงานการแสดงภาพยนตร์เรื่อง  เก้า พระคุ้มครอง ในปี พ.ศ. 2544 ภาพยนตร์กำกับโดย ธีระธร ศิริพันธ์วราภรณ์
โดยปัจจุบัน อนัน อันวา หันมาเอาดีกับการเป็นนักกีฬาฟรีรันนิ่ง (Free Running)
ผลงานการแสดง > ละครโทรทัศน์

พ.ศ. 2543 ผมมากับพระ ช่อง 7
พ.ศ. 2544 ครอบครัวตัว อ. ช่อง 3
พ.ศ. 2545 กระตุกหนวดเสือ ช่อง 7
ผลงานการแสดง > ภาพยนตร์

พ.ศ. 2544 - ๙ พระคุ้มครอง
ผลงานการแสดง > มิวสิกวิดีโอ

ช็อต ร้องโดย จักรพรรณ์ อาบครบุรี
ความดันทุเรียนสูง ร้องโดย โลกเบี้ยว
สงสารเถอะ ร้องโดย อนันต์ บุนนาค
ผลงานการแสดง > โฆษณา

รองเท้าเบรกเกอร์ (2012)
ผลงานเพลง > Anan Anwar (1 เม.ย. 2542)

Ding Dong
เล่นอะไรก็ไม่รู้...บ้า
ง้อ
คิดถึงเธอนั่นเอง
Simon Say
ไปโรงเรียนสาย (Simon Say Thai.ver)
รู้ก็เจ็บ-ไม่รู้ก็เจ็บ
Come On Snoopy
ส่งดอกไม้
รู้ก็เจ็บ-ไม่รู้ก็เจ็บ (Backing Track)
ผลงานเพลง > Fast Foot (25 พ.ค. 2543)

Da Da Da
ตะลึง
คิดถึงไม่ถึง
ไม่ลืม (แต่ไม่มา)
ยืนเป็นเพื่อนเธอ
Kung Fu Fighting
เนื้อหอม
Yes-No-O.K.
คิดได้ไง
นิดเดียวก่อนนะ
ผลงานเพลง > Earthshake (29 ม.ค. 2545)

สรุปไม่ได้
คิกคาปู้
ใจน้อย-น้อยใจ
จัดให้
เกาะ
หรรษา
Good Night
มีปัญหาป่าว?
เล็กน้อยถึงปานกลาง
พูด'ไรเนี่ย?
ผลงานเพลง > แฟนพันธุ์ตื๊อ (25 ก.ย 2546)

แฟนพันธุ์ตื๊อ
ทำใจไม่ถูก
รับหัวใจเพิ่มมั้ยครับ?
เพื่อนกัน
หลังหัก
ไม่รัก (ชักไม่ได้การ)
เรียกร้องความสนใจ
โสดติดซ่า
747-0965
บึ้มบึ้ม!
อัลบั้มพิเศษ
Wonder Boy (อัลบั้มรวมฮิต)
Most Wanted (อัลบั้มรวมฮิต)
The Celebration (ร้องเพลง ดูมั้ย ของ ลิฟท์-ออย)
คอนเสิร์ต

The X-Venture Concert 3 เม.ย.42 (รับเชิญ) อินดอร์ สเตเดียม หัวหมาก
คอนเสิร์ต เปิดเทอมซ่าส์ อินดอร์ สเตเดียม หัวหมาก
RS Meeting Concert 2000 Teenlennium อินดอร์ สเตเดียม หัวหมาก
RS The Celebration Concert อินดอร์ สเตเดียม หัวหมาก
RS Meeting Concert 2001 Star Mission มันส์หลุดโลก 22 ธ.ค.44 อินดอร์ สเตเดียม หัวหมาก
PCT Marathon Dance Expo 2002 8 มิ.ย.45 ศูนย์การประชุมแห่งชาติสิริกิติ์
PCT Marathon Dance Expo 2003 21 มิ.ย.46 อินดอร์ สเตเดียม หัวหมาก
RS Meeting Concert 2003 Super Surprise Trilogy อิมแพ็ค อารีน่า เมืองทองธานี
b-mix love conextion concert บีอีซี-เทโร ฮอลล์ สวนลุมไนท์บาซาร์
RAPTOR 2011 The Concert 1-2 ต.ค. 54 รอยัล พารากอน ฮอลล์ สยามพารากอน
RAPTOR 2012 Encore Concert 21 เม.ย. 55 อิมแพ็ค อารีน่า เมืองทองธานี
RS Meeting Concert Return 2013 18-19 พ.ค. 56 อิมแพ็ค อารีน่า เมืองทองธานี
RS. Meeting Concert 2022: Dance Marathon ปลายปี...ถึงทีเต้น 17 ธันวาคม 2565 อิมแพ็ค อารีน่า เมืองทองธานี
Grammy X RS : 2K Celebration Concert 9-10 กันยายน 2566 อิมแพ็ค อารีน่า เมืองทองธานี
RS Meeting Concert 2024: Dance Marathon 2 ยกกำลังเต้น 17 กุมภาพันธ์ 2567 อิมแพ็ค อารีน่า เมืองทองธานี
จังหวัดสมุทรสาคร

| จังหวัดสมุทรสาคร |
| --- | --- |
จังหวัด
การถอดเสียงอักษรโรมัน
 • อักษรโรมัน: Changwat Samut Sakhon
(ตามเข็มนาฬิกาจากบนซ้าย) ศาลพันท้ายนรสิงห์, นาเกลือสมุทรสาคร, ตลาดอาหารทะเลมหาชัย, สถานีรถไฟบ้านแหลม, ต้นทางรถไฟสายแม่กลอง, เรือข้ามฟากมหาชัย - ท่าฉลอม, สะพานแดง
   ธง ตรา
คำขวัญ: เมืองประมง ดงโรงงาน ลานเกษตร เขตประวัติศาสตร์
แผนที่ประเทศไทย จังหวัดสมุทรสาครเน้นสีแดงแผนที่ประเทศไทย จังหวัดสมุทรสาครเน้นสีแดง
ประเทศ:  ไทย
การปกครอง
 • ผู้ว่าราชการ : นริศ นิรามัยวงศ์   (ตั้งแต่ พ.ศ. 2567) 
 • นายก อบจ. : อุดม ไกรวัตนุสสรณ์   (ตั้งแต่ พ.ศ. 2563) 
พื้นที่
 • ทั้งหมด: 872.347 ตร.กม. (336.815 ตร.ไมล์)
อันดับพื้นที่: อันดับที่ 73
ประชากร (พ.ศ. 2564)
 • ทั้งหมด: 592,033 คน
 • อันดับ: อันดับที่ 42
 • ความหนาแน่น: 678.66 คน/ตร.กม. (1,757.7 คน/ตร.ไมล์)
 • อันดับความหนาแน่น: อันดับที่ 6
รหัส ISO 3166: TH-74 
ชื่อไทยอื่น ๆ: มหาชัย, บ้านท่าจีน, สาครบุรี
สัญลักษณ์ประจำจังหวัด
 • ต้นไม้: พญาสัตบรรณ
 • ดอกไม้: ไม่มี
 • สัตว์น้ำ: ปลาทู
ศาลากลางจังหวัด
 • ที่ตั้ง: ถนนเศรษฐกิจ 1 ตำบลมหาชัย อำเภอเมืองสมุทรสาคร จังหวัดสมุทรสาคร 74000
 • โทรศัพท์: 0 3441 1251, 0 3442 7387
เว็บไซต์: http://www.samutsakhon.go.th
 
 ส่วนหนึ่งของสารานุกรมประเทศไทย
สมุทรสาคร เป็นจังหวัดหนึ่งในภาคกลางของประเทศไทย อยู่ในพื้นที่กรุงเทพมหานครและปริมณฑล ได้รับการจัดตั้งขึ้นครั้งล่าสุดตามพระราชบัญญัติจัดตั้งจังหวัดสมุทรปราการ จังหวัดนนทบุรี จังหวัดสมุทรสาคร และจังหวัดนครนายก พุทธศักราช 2489 ซึ่งมีผลใช้บังคับตั้งแต่วันที่ 9 พฤษภาคม พุทธศักราช 2489
ประวัติศาสตร์

สมุทรสาครเป็นจังหวัดชายทะเล ตั้งอยู่ปากแม่น้ำท่าจีน หลักฐานทางประวัติศาสตร์กล่าวไว้ว่า ในสมัยกรุงศรีอยุธยา สมุทรสาครเดิมเป็นชุมชนขนาดใหญ่ที่มีชาวจีนนำเรือสำเภาเข้ามาจอดเทียบท่าค้าขายแลกเปลี่ยนสินค้าและได้พักอาศัยอยู่เป็นจำนวนมาก จึงเรียกว่า บ้านท่าจีน ตั้งอยู่บริเวณปากอ่าวไทย ในรัชสมัยสมเด็จพระมหาจักรพรรดิแห่งกรุงศรีอยุธยา (พ.ศ. 2099) ได้โปรดให้ยกฐานะบ้านท่าจีนขึ้นเป็น เมืองสาครบุรี เพื่อเป็นหัวเมืองสำหรับเรียกระดมพลในช่วงสงคราม และเป็นเมืองด่านหน้าป้องกันผู้รุกรานทางทะเล
ในสมัยกรุงรัตนโกสินทร์ พระบาทสมเด็จพระจอมเกล้าเจ้าอยู่หัว (รัชกาลที่ 4) ทรงโปรดให้เปลี่ยนชื่อเมืองสาครบุรีเป็น เมืองสมุทรสาคร ต่อมาในปี พ.ศ. 2440 พระบาทสมเด็จพระจุลจอมเกล้าเจ้าอยู่หัว (รัชกาลที่ 5) ได้มีพระราชดำริที่จะทรงปฏิรูปการปกครองบริหารราชการส่วนภูมิภาคเป็นมณฑลเทศาภิบาล และมีพระราชดำริที่จะสร้างความเจริญให้แก่ท้องถิ่น โดยใช้รูปแบบการปกครองแบบสุขาภิบาล และเมื่อวันที่ 18 มีนาคม พ.ศ. 2448 มีพระบรมราชโองการให้ยกฐานะตำบลท่าฉลอมเป็นสุขาภิบาล โดยเรียกว่า สุขาภิบาลท่าฉลอม ถือได้ว่าเป็นสุขาภิบาลที่ตั้งขึ้นในหัวเมืองเป็นแห่งแรกของประเทศไทย ต่อมาในรัชสมัยพระบาทสมเด็จพระมงกุฎเกล้าเจ้าอยู่หัว (รัชกาลที่ 6) โปรดเกล้าให้ทางราชการเปลี่ยนคำว่า “เมือง” เป็น “จังหวัด” ทั่วทุกแห่งในพระราชอาณาจักร “เมืองสมุทรสาคร” จึงได้เปลี่ยนเป็น จังหวัดสมุทรสาคร มาจวบจนปัจจุบัน
ส่วนคำว่า มหาชัย ที่เรียกกันโดยทั่วไปนั้น เป็นชื่อคลองที่สมเด็จพระสรรเพชญที่ 8 แห่งกรุงศรีอยุธยาโปรดให้ขุดคลองลัดจากเมืองธนบุรี เป็นแนวตรงไปออกปากน้ำเมืองสาครบุรีแทนคลองโคกขามที่คดเคี้ยว แต่ยังไม่ทันเสร็จทรงสวรรคตเสียก่อน จนถึงรัชสมัยสมเด็จพระสรรเพชญที่ 9 ได้โปรดให้ขุดคลองต่อจนแล้วเสร็จ และได้พระราชทานนามว่าคลองมหาชัย ซึ่งต่อมา ณ บริเวณฝั่งซ้ายปากคลองได้เกิดชุมชนขนาดใหญ่ขึ้นชื่อว่า “มหาชัย” และเป็นที่นิยมเรียกขานแต่นั้นเป็นต้นมา
ภูมิศาสตร์ > ที่ตั้งและอาณาเขตติดต่อ

จังหวัดสมุทรสาครเป็นจังหวัดชายทะเลอ่าวไทย มีแม่น้ำท่าจีนไหลผ่ากลางจังหวัด เป็นจังหวัดในเขตพื้นที่ภาคกลางตอนล่างของประเทศไทยประมาณเส้นรุ้งที่ 13 องศาเหนือ และเส้นแวงที่ 100 องศาตะวันออก เป็นจังหวัดปริมณฑล มีพื้นที่ติดกับเขตหนองแขม เขตบางบอน และเขตบางขุนเทียนของกรุงเทพมหานคร มีพื้นที่ 872.347 ตารางกิโลเมตร
ทิศเหนือ ติดกับอำเภอสามพราน (จังหวัดนครปฐม)
ทิศตะวันออก ติดกับเขตหนองแขม เขตบางบอน และเขตบางขุนเทียน (กรุงเทพมหานคร)
ทิศใต้ ติดกับอ่าวไทย
ทิศตะวันตก ติดกับอำเภอบางแพ อำเภอดำเนินสะดวก (จังหวัดราชบุรี) และอำเภอเมืองสมุทรสงคราม (จังหวัดสมุทรสงคราม)
ภูมิศาสตร์ > ภูมิประเทศ

จังหวัดสมุทรสาครมีลักษณะภูมิประเทศเป็นที่ราบลุ่มชายฝั่งทะเล สูงจากระดับน้ำทะเลประมาณ 1–2 เมตร มีแม่น้ำท่าจีนไหลผ่านตอนกลางจังหวัด ไหลคดเคี้ยวจากแนวเหนือลงใต้สู่อ่าวไทยที่อำเภอเมืองสมุทรสาคร ระยะทางยาวประมาณ 70 กิโลเมตร พื้นที่ตอนบนในเขตอำเภอบ้านแพ้วและอำเภอกระทุ่มแบน มีความอุดมสมบูรณ์ของดินและมีโครงข่ายแม่น้ำลำคลองเชื่อมโยงถึงกันกระจายอยู่ทั่วพื้นที่กว่า 170 สาย จึงเหมาะที่จะทำการเพาะปลูกพืชนานาชนิด และบางส่วนเป็นย่านธุรกิจ อุตสาหกรรมและที่อยู่อาศัย พื้นที่ตอนล่างของจังหวัดในเขตอำเภอเมืองสมุทรสาครอยู่ติดชายฝั่งทะเลยาว 41.8 กิโลเมตร จึงเหมาะที่จะประกอบอาชีพประมงทะเล เพาะเลี้ยงสัตว์น้ำชายฝั่งและทำนาเกลือ ในช่วงฤดูฝนบางพื้นที่ประสบปัญหาน้ำท่วมหนัก ทำให้เศรษฐกิจโดยรวมเสียหายอย่างมาก โดยเฉพาะด้านการเกษตร
ภูมิศาสตร์ > ภูมิอากาศ

จังหวัดสมุทรสาคร มีลักษณะภูมิอากาศเป็นแบบฝนเมืองร้อน เนื่องจากได้รับอิทธิพลจากลมบก ลมทะเล และมีลมมรสุมตะวันตกเฉียงใต้พัดผ่านในช่วงฤดูร้อน จึงทำให้มีความชื้นในอากาศสูง มีฝนตกปานกลาง ปริมาณเฉลี่ย 1,120 มิลลิเมตรต่อปี อุณหภูมิเฉลี่ยประมาณ 28°C–34°C มีความชื้นสัมพัทธ์ต่ำสุด 50% สูงสุด 95%
การปกครอง > การปกครองส่วนภูมิภาค

จังหวัดสมุทรสาครแบ่งเขตการปกครองออกเป็น 3 อำเภอ, 40 ตำบล, และ 290 หมู่บ้าน
อำเภอเมืองสมุทรสาคร
อำเภอกระทุ่มแบน
อำเภอบ้านแพ้ว
การปกครอง > การปกครองส่วนท้องถิ่น

จังหวัดสมุทรสาครมีองค์กรปกครองส่วนท้องถิ่น แบ่งตามประเภทและอำนาจบริหารจัดการภายในท้องที่ได้คือ
องค์การบริหารส่วนจังหวัด 1 แห่ง ได้แก่ องค์การบริหารส่วนจังหวัดสมุทรสาคร
เทศบาลนคร 2 แห่ง ได้แก่ เทศบาลนครสมุทรสาครและเทศบาลนครอ้อมน้อย
เทศบาลเมือง 3 แห่ง ได้แก่ เทศบาลเมืองกระทุ่มแบน เทศบาลเมืองคลองมะเดื่อ และเทศบาลเมืองพันท้ายนรสิงห์
เทศบาลตำบล 11 แห่ง
องค์การบริหารส่วนตำบล 22 แห่ง
| ลำดับ | ชื่อเทศบาล | พื้นที่  (ตร> กม.).พื้นที่  (ตร.กม.) | ตั้งเมื่อ  (พ> ศ.).ตั้งเมื่อ  (พ.ศ.) | อำเภอ | ครอบคลุมตำบล> ทั้งตำบล | ครอบคลุมตำบล> บางส่วน | ครอบคลุมตำบล> รวม | ประชากร (คน)    (ณ สิ้นปี 2567) |
| --- | --- | --- | --- | --- | --- | --- | --- | --- |

เทศบาลนคร
| 1 |   เทศบาลนครสมุทรสาคร | 10.33 | 2542 | เมืองสมุทรสาคร | 3 | – | 3 | 53,221 |
| 2 |   เทศบาลนครอ้อมน้อย | 30.58 | 2553 | กระทุ่มแบน | 1 | – | 1 | 53,914 |
เทศบาลเมือง
| 1 |   เทศบาลเมืองกระทุ่มแบน | 2.18  | 2538 | กระทุ่มแบน | 1 | – | 1 | 23,204 |
| 2 |   เทศบาลเมืองคลองมะเดื่อ | 14.74  | 2562 | กระทุ่มแบน | 1 | – | 1 | 22,350 |
| 3 |   เทศบาลเมืองพันท้ายนรสิงห์ | 69.73  | 2568 | เมืองสมุทรสาคร | 1 | – | 1 | 42,851 |
เทศบาลตำบล
| 1 |   เทศบาลตำบลบางปลา | 5.63 | 2542 | เมืองสมุทรสาคร | – | 1 | 1 | 7,650 |
| 2 |   เทศบาลตำบลบ้านแพ้ว | 0.76 | 2542 | บ้านแพ้ว | – | 2 | 2 | 2,772 |
| 3 |   เทศบาลตำบลเกษตรพัฒนา | 18.40 | 2542 | บ้านแพ้ว | 1 | 1 | 2 | 5,221 |
| 4 |   เทศบาลตำบลหลักห้า | 125.57  | 2542 | บ้านแพ้ว | 4 | – | 4 | 42,296 |
| 5 |   เทศบาลตำบลนาดี | 23.817 | 2551 | เมืองสมุทรสาคร | 1 | – | 1 | 28,338 |
| 6 |   เทศบาลตำบลท่าจีน | 12.67 | 2551 | เมืองสมุทรสาคร | 1 | – | 1 | 10,984 |
| 7 |   เทศบาลตำบลบางหญ้าแพรก | 30.58 | 2551 | เมืองสมุทรสาคร | 1 | – | 1 | 26,216 |
| 8 |   เทศบาลตำบลสวนหลวง | 16.95  | 2551 | กระทุ่มแบน | 1 | – | 1 | 39,007 |
| 9 |   เทศบาลตำบลดอนไก่ดี | 8.28 | 2554 | กระทุ่มแบน | 1 | – | 1 | 8,624 |
| 10 |   เทศบาลตำบลแคราย | 9.70 | 2562 | กระทุ่มแบน | 1 | – | 1 | 9,094 |
| 11 |   เทศบาลตำบลคอกกระบือ | 12.38 | 2563 | เมืองสมุทรสาคร | 1 | – | 1 | 10,492 |

↑  หมายถึงปีที่ได้รับการยกฐานะเป็นเทศบาลในระดับปัจจุบัน
สัญลักษณ์ประจำจังหวัด

ตราประจำจังหวัด
ตราประจำจังหวัดสมุทรสาคร เป็นรูปเรือสำเภาจีนแล่นในทะเล ด้านหลังเป็นโรงงานและปล่องไฟ ซึ่งหมายถึงความรุ่งเรืองที่มีมาจากอดีตถึงปัจจุบัน ตราประจำจังหวัดสมุทรสาคร เริ่มใช้เมื่อพุทธศักราช 2483 ในสมัยที่หลวงวิเศษภักดี (ชื้น วิเศษภักดี) เป็นผู้ว่าราชการจังหวัด
ต้นไม้ประจำจังหวัด: พญาสัตบรรณ (Alstonia scholaris)
เนื่องจากเมื่อวันที่ 9 พฤษภาคม พุทธศักราช 2537 ผู้ว่าราชการจังหวัดสมุทรสาคร ได้รับพระราชทานพันธุ์ไม้ดังกล่าวจากสมเด็จพระนางเจ้า ฯ พระบรมราชินีนาถ ในโอกาสที่เสด็จพระราชดำเนินเป็นองค์ประธานเปิดวันรณรงค์โครงการปลูกป่าเฉลิมพระเกียรติพระบาทสมเด็จพระเจ้าอยู่หัวทรงครองราชย์ ปีที่ 50 ณ ศูนย์การประชุมแห่งชาติสิริกิติ์ และเพื่อความเป็นศิริมงคลของชาวจังหวัดสมุทรสาคร ผู้ว่าราชการจังหวัดสมุทรสาครจึงได้นำพันธุ์ไม้สัตบรรณพระราชทานมาปลูก เป็นปฐมฤกษ์ในกิจกรรมวันปลูกต้นไม้ตามโครงการปลูกป่าถาวรเฉลิมพระเกียรติ เมื่อวันที่ 9 มิถุนายน พุทธศักราช 2537 ที่บริเวณสนามหน้าศาลากลางจังหวัดสมุทรสาคร จึงถือว่าต้นสัตบรรณเป็นต้นไม้ประจำจังหวัดสมุทรสาคร
เศรษฐกิจ

จังหวัดสมุทรสาครเป็นเมืองแห่งเศรษฐกิจที่มีศักยภาพทั้งทางด้านการอุตสาหกรรม การประมง และการเกษตรกรรม จากข้อมูลสถิติผลิตภัณฑ์ภาคและจังหวัด (GPP) ประจำปี พ.ศ. 2565 ของสำนักงานคณะกรรมการพัฒนาเศรษฐกิจและสังคมแห่งชาติ (สศช.) จังหวัดสมุทรสาครมีมูลค่าผลิตภัณฑ์มวลรวมจังหวัด (GPP) ปี 2565 เท่ากับ 440,303 ล้านบาท ประชากรมีรายได้เฉลี่ยต่อคนต่อปี (GPP Per Capita) เท่ากับ 405,187 บาท โดยมีอัตราขยายตัวเพิ่มขึ้นระหว่างปี พ.ศ. 2564–2565 อยู่ที่ร้อยละ 3.36 แยกเป็นภาคการเกษตร 10,414 ล้านบาท (ร้อยละ 2.37) และนอกภาคเกษตร 429,888 ล้านบาท (ร้อยละ 97.63) โดยสาขาหลักที่มีมูลค่าสูงที่สุด ได้แก่ สาขาการผลิต 298,184 ล้านบาท รองลงมาได้แก่ สาขาการบริการ 120,265 ล้านบาท การขายส่ง ขายปลีก และการซ่อมแซมยานยนต์ จักรยานยนต์ 68,108 ล้านบาท กิจกรรมทางการเงินและประกันภัย 10,874 ล้านบาท และไฟฟ้า ก๊าซ ไอน้ำ และเครื่องปรับอากาศ 8,641 ล้านบาท ตามลำดับ จังหวัดสมุทรสาครยังเป็นจังหวัด 1 ใน 10 ของจังหวัดที่มีมูลค่าผลิตภัณฑ์มวลรวมสูงตลอดมา
เศรษฐกิจ > การเกษตร

สภาพทั่วไปของจังหวัดสมุทรสาครเป็นพื้นที่ราบลุ่มสูงกว่าระดับน้ำทะเลประมาณ 1–2 เมตร มีแม่น้ำท่าจีนไหลผ่านตอนกลางของพื้นที่จากทางด้านเหนือไหลลงสู่อ่าวไทยที่อำเภอเมืองสมุทรสาคร มีคลองชลประทานจำนวนมากกระจายอยู่ทั่วพื้นที่ เพื่อการคมนาคมและเพื่อการชลประทาน
ทางด้านทิศเหนือของจังหวัดจะเป็นพื้นที่การเกษตร ซึ่งประกอบด้วย นาข้าว และสวนผลไม้ โดยสวนผลไม้ส่วนใหญ่จะอยู่ในพื้นที่อำเภอบ้านแพ้ว และอำเภอกระทุ่มแบน โดยเฉพาะพื้นที่ดินที่อยู่ใกล้คลองดำเนินสะดวก และคลองภาษีเจริญ จะมีการปลูกไม้ยืนต้น ผักผลไม้เป็นจำนวนมาก เช่น มะพร้าว ปาล์ม
ทางทิศใต้ เป็นบริเวณที่ราบและน้ำทะเลท่วมถึง มีสภาพเป็นป่าชายเลนและมีการทำนาเกลือ ซึ่งในเวลาต่อมาป่าชายเลนได้ถูกทำลายลงจนเหลือพื้นที่ป่าเพียงเล็กน้อยเท่านั้น และการทำนาเกลือได้เปลี่ยนมาทำการเลี้ยงกุ้งเพิ่มมากขึ้น ในส่วนของพื้นที่บริเวณที่น้ำท่วมไม่ถึงมีการทำสวนมะพร้าวเป็นจำนวนมาก
ณ พ.ศ. 2567 จังหวัดสมุทรสาครมีพื้นที่เกษตรกรรม 178,861.13 ไร่ คิดเป็น 30.08% ของพื้นที่จังหวัดสมุทรสาครทั้งหมด 545,216 ไร่ แบ่งเป็นพื้นที่ทางการผลิตด้านพืช 115,641 ไร่ พื้นที่ปลูกข้าว (นาปีและนาปรัง) 5,374 ไร่ พื้นที่ปลูกพืชสวน 77,249.48 ไร่ พื้นที่การผลิตด้านประมง 34,270.42 ไร่ พื้นที่นาเกลือ 18,835 ไร่ พื้นที่ชลประทาน 215,130 ไร่ พืชและผลิตภัณฑ์เศรษฐกิจที่สำคัญได้แก่ มะพร้าวน้ำหอมผลผลิตรวม 195,751 ตัน ฝรั่งผลผลิตรวม 40,131.97 ตัน มะนาวผลผลิตรวม 20,596.25 ตัน มะม่วงผลผลิตรวม 14,025.60 ตัน กล้วยไม้ผลผลิตรวม 8,918.00 ตัน ลำไยผลผลิตรวม 6,421.2 ตัน และเกลือทะเลผลผลิตรวม 146,924 ตัน
เศรษฐกิจ > การประมง

จังหวัดสมุทรสาครมีชายฝั่งทะเลยาว 41.8 กิโลเมตร จึงมีการประกอบอาชีพ ทำการประมง และการเพาะเลี้ยงสัตว์น้ำเป็นอาชีพหลัก ผลผลิตจากการประมงทะเลส่วนใหญ่ได้รับจากแหล่งน้ำธรรมชาติ ได้แก่ บริเวณอ่าวไทย ทะเลอันดามัน และมหาสมุทรอินเดีย รวมทั้งทะเลด้านประเทศเวียดนาม นอกจากนี้ ชาวประมงจังหวัดสมุทรสาคร ยังได้ทำการประมงนอกน่านน้ำไทย โดยมีเรือประมงทะเล ที่เป็นเรือบรรทุกห้องเย็นขนถ่ายสินค้าสัตว์น้ำ ที่ไปร่วมทำการประมง ในน่านน้ำต่างประเทศ เช่น พม่า อินโดนีเซีย เวียดนามไปจนถึงประเทศในทวีปแอฟริกา เช่น โซมาเลีย เยเมน ซึ่งวัตถุดิบที่จับได้จะเป็นปลาชนิดต่างๆ เช่น ปลาเก๋า ปลากะพง ปลาหมึก โดยเรือบรรทุกขนถ่ายสินค้าสัตว์น้ำ (เรือแม่) จะนำสินค้าสัตว์น้ำกลับขึ้นฝั่ง โดยมีท่าเทียบเรือและรถตู้คอนเทนเนอร์ ตลอดจนแพปลาจำนวนมากรองรับ
เศรษฐกิจ > การอุตสาหกรรม

ณ พ.ศ. 2565 จังหวัดสมุทรสาครมีโรงงานอุตสาหกรรมจำนวน 6,347 แห่ง เงินลงทุน 352,049 ล้านบาท จำนวนการจ้างแรงงาน 362,833 คน แบ่งเป็นโรงงานจำพวกที่ 1 (โรงงานที่สามารถประกอบกิจการได้ทันทีตามกฎกระทรวง) จำนวน 1 โรงงาน เงินลงทุน 6.20 ล้านบาท จำนวนการจ้างแรงงาน 180 คน เป็นโรงงานจำพวกที่ 2 (โรงงานที่มีแรงม้าไม่เกิน 50 แรงม้า คนงานไม่เกิน 7 คน และจะต้องแจ้งเจ้าหน้าที่ทราบก่อนประกอบกิจการ) จำนวน 246 โรงงาน เงินลงทุน 2,876 ล้านบาท จำนวนการจ้างแรงงาน 5,870 คน และโรงงานจำพวกที่ 3 (โรงงานที่มีแรงม้าตั้งแต่ 50 แรงม้าขึ้นไปคนงานตั้งแต่ 50 คนขึ้นไป และจะต้องได้รับอนุญาตก่อนถึงจะประกอบกิจการโรงงานได้) จำนวน 6,100 โรงงาน เงินลงทุน 349,166 ล้านบาท จำนวนการจ้างงาน 356,783 คน ประเภทโรงงานอุตสาหกรรมที่มีการลุงทุนมากที่สุดสามอันดับแรกได้แก่ อุตสาหกรรมอาหาร มีจำนวนโรงงานทั้งสิ้น 7,568 โรงงาน เงินลงทุน 64,347 ล้านบาท คนงาน 92,362 คน อุตสาหกรรมพลาสติก มีจำนวนโรงงานทั้งสิ้น 1,240 โรงงาน เงินลงทุน 43,820 ล้านบาท คนงาน 45,995 คน และอุตสาหกรรมผลิตภัณฑ์โลหะ มีจำนวนโรงงานทั้งสิ้น 1,071 โรงงาน เงินลงทุน 40,583 ล้านบาท คนงาน 38,260 คน
เศรษฐกิจ > แรงงาน

การสำรวจภาวการณ์ทำงานของประชากรในจังหวัดสมุทรสาครของสำนักงานสถิติจังหวัด พบว่าประชากรวัยแรงงาน ไตรมาส 1 ปี พ.ศ. 2567 จังหวัดสมุทรสาครมีประชากรที่อยู่ในวัยแรงงานหรือผู้ที่มีอายุ 15 ปีขึ้นไป 1,005,192 คน เป็นผู้ที่อยู่ในกำลังแรงงาน 802,021 คน ประกอบด้วยผู้ที่มีงานทำ 798,980 คน ผู้ว่างงาน 3,041 คน และผู้ที่อยู่นอกกำลังแรงงาน 203,171 คน
การขนส่ง

จังหวัดสมุทรสาครมีการขนส่งทั้งทางถนน ทางราง และทางน้ำ ถนนสายสำคัญในจังหวัด เช่น ถนนพระรามที่ 2 (ทางหลวงแผ่นดินหมายเลข 35), ถนนเศรษฐกิจ 1 (ทางหลวงแผ่นดินหมายเลข 3091), ถนนเอกชัย (ทางหลวงแผ่นดินหมายเลข 3242), ถนนบ้านแพ้ว–พระประโทน (ทางหลวงแผ่นดินหมายเลข 375), ถนนเพชรเกษม (ทางหลวงแผ่นดินหมายเลข 4), ถนนพุทธสาคร เป็นต้น
รถโดยสารประจำทางขององค์การขนส่งมวลชนกรุงเทพ (ขสมก.) ในพื้นที่อำเภอเมืองสมุทรสาคร ได้แก่ สาย 7 อู่เอกชัย–หัวลำโพง, สาย 68 สมุทรสาคร–บางลำภู, สาย 120 สมุทรสาคร-แยกบ้านแขก, และสาย 105 (4-18) สมุทรสาคร–คลองสาน นอกจากนี้ ยังมีรถสองแถวสีส้มสาย 8183 ปิ่นทอง–สมุทรสาคร​ , รถสองแถวสีเหลืองสาย 8328 เคหะชุมชนธนบุรี–สมุทรสาคร​ , รถเมล์สีส้มสาย 402 นครปฐม–กระทุ่มแบน–สมุทรสาคร , และรถตู้สาย 481 สมุทรสงคราม–สมุทรสาคร ส่วนการขนส่งทางรางมีทางรถไฟสายแม่กลอง เริ่มต้นจากวงเวียนใหญ่ ผ่านจังหวัดสมุทรสาคร สิ้นสุดที่สถานีรถไฟมหาชัย และเริ่มต้นอีกช่วงหนึ่งที่สถานีรถไฟบ้านแหลม ต่อไปยังจังหวัดสมุทรสงคราม
ส่วนรถโดยสารประจำทางในพื้นที่เทศบาลนครอ้อมน้อย ได้แก่ สาย 81 พุทธมณฑลสาย 5–ท่าราชวรดิฐ , สาย 84 วัดไร่ขิง–คลองสาน , สาย 123 อ้อมใหญ่–สนามหลวง , สาย 157 อ้อมใหญ่–อนุสาวรีย์ชัยสมรภูมิ , สาย 189 กระทุ่มแบน–สถานีรถไฟชุมทางตลิ่งชัน , สาย 539 อ้อมน้อย–อนุสาวรีย์ชัยสมรภูมิ , สาย 163 (4-55) ศาลายา-สนามกีฬาแห่งชาติ , และสาย 547 (4-63) ศาลายา-ถนนตก
กีฬา > ฟุตซอล

จังหวัดสมุทรสาครมีทีมสโมสรฟุตซอลที่สร้างชื่อเสียงให้กับจังหวัด คือ ทีมห้องเย็นท่าข้าม (ชนะเลิศฟุตซอลไทยลีก 2 ครั้ง ในฤดูกาล 2566 และ 2567)
สถานที่สำคัญ

ศาลพันท้ายนรสิงห์
ตลาดมหาชัย
มหาชัยเมืองใหม่
คลองโคกขาม
วัดโคกขาม
วัดใหญ่จอมปราสาท
วัดโกรกกราก
วัดหลักสี่ราษฎร์สโมสร
วัดสุทธิวาตวราราม
วัดป่าชัยรังสี
วัดบางปลา
วัดบางปิ้ง
วัดนางสาว
วัดท่าไม้
วัดเกตุมดีศรีวราราม
วัดโรงเข้
ป้อมวิเชียรโชฎก
ศาลหลักเมืองจังหวัดสมุทรสาคร
ปล่องเหลี่ยม
พื้นที่ศึกษาธรรมชาติป่าชายเลนอ่าวมหาชัย
ศูนย์วิทยาศาสตร์เพื่อการศึกษาจังหวัดสมุทรสาคร
สถานีรถไฟมหาชัย
ท่าฉลอม
ตลาดกุ้ง
หมู่บ้านเบญจรงค์ดอนไก่ดี
ตลาดน้ำหลักห้า
วัดหนองนกไข่
บุคคลที่มีชื่อเสียง

พระสุนทรศีลสมาจาร (ผล คุตฺตจิตฺโต) – เจ้าอาวาสวัดหนังราชวรวิหาร
พระพรหมกวี (ประกอบ ธมฺมเสฏฺโฐ) – พระราชาคณะเจ้าคณะรอง เจ้าคณะภาค 13 เจ้าอาวาสวัดกัลยาณมิตรวรมหาวิหาร
พระพรหมเสนาบดี (พิมพ์ ญาณวีโร) – พระราชาคณะเจ้าคณะรอง เจ้าคณะภาค 7 เจ้าอาวาสวัดปทุมคงคาราชวรวิหาร
พระเทพวิมลมุนี (กฤช กิตฺติวํโส) – เจ้าอาวาสวัดชนะสงครามราชวรมหาวิหาร
พงศ์เทพ เทพกาญจนา – รองนายกรัฐมนตรี (ครม. 60)
พงศ์พัฒน์ ฉายาพันธุ์ – อดีตผู้บัญชาการตำรวจสอบสวนกลาง
กำพล วัชรพล – ผู้ก่อตั้งหนังสือพิมพ์ไทยรัฐ
พงศ์เกษม สัตยาประเสริฐ – ผู้ประกาศข่าว
ชาติ กอบจิตติ – ศิลปินแห่งชาติ สาขาวรรณศิลป์
ชาลี อินทรวิจิตร – ศิลปินแห่งชาติ สาขาศิลปะการแสดง
นิยม ประเสริฐสม – นักกีฬามวยสากล
ธงชัย เทพธานี – นักกีฬามวยสากล
พศุตม์ บานแย้ม – นักแสดง
วิโรจน์ ทองชิว – ผู้กำกับ
บุตรศรัณย์ ทองชิว – นักแสดง นักร้อง
ดูเพิ่ม

วิทยาลัยชุมชนสมุทรสาคร
รายชื่อวัดในจังหวัดสมุทรสาคร
รายชื่อโรงเรียนในจังหวัดสมุทรสาคร
รายชื่อห้างสรรพสินค้าในจังหวัดสมุทรสาคร